EkBass/fiwiki-20250220-pages-articles huggingface dataset:
Paul Ritter

Paul Ritter (s. Simon Paul Adams; 20\. joulukuuta 1966 – 5. huhtikuuta 2021) oli englantilainen näyttelijä. Hänet tunnetaan muun muassa rooleistaan elokuvissa 007 Quantum of Solace (2008) ja Harry Potter ja puoliverinen prinssi (2009) sekä rooleistaan televisiosarjoissa Friday Night Dinner (2011–2020), Vera Stanhope tutkii (2011–2013) ja Chernobyl (2019). Ritter menehtyi aivokasvaimeen 5. huhtikuuta 2021 ollessaan 54-vuotias. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1966 syntyneet Luokka:Vuonna 2021 kuolleet
Japanin naisten softballmaajoukkue

thumb|right|300px|Maajoukkue vuonna 2012 Japanin naisten softballmaajoukkue on Japanin softball-liiton hallinnoima softballmaajoukkue, joka edustaa Japania naisten maajoukkuepeleissä. Tammikuussa 2020 se oli WBSC:n maajoukkuerankingin toinen. Japani on voittanut kahdesti olympiakultaa (2008 ja 2021). Maailmanmestaruuden se on voittanut kolmesti (1970, 2012, 2014). ==Lähteet== Luokka:Naisten softballmaajoukkueet
Maria Katajavuori

Maria Katajavuori, oikealta nimeltään Katariina E. M. Vuorinen (s. 1993 Turku), on suomalainen ekologi, tutkija ja kirjailija. Katajavuoren kirja Kuoleman ja elämän kysymys. Miten yksilöt, lajit ja yhteiskunnat altistavat itsensä tuholle sai tiedonjulkistamisen valtionpalkinnon vuonna 2019. Katajavuoren toinen tietokirja Valas lasimaljassa valittiin tietokirjallisuuden Finlandia-ehdokkaaksi 2022. Katajavuori on valmistunut maisteriksi Turun yliopistosta. Hänen pro gradu -tutkielmansa (2016) aiheena oli Tundrakasvillisuuden muutoksia lämpenevässä ilmastossa sisämaan tunturin puurajaekotonilla. Katajavuori on asunut Norjassa vuodesta 2017 ja väitellyt tohtoriksi Norjan teknis-luonnontieteellisessä yliopistossa Trondheimissa aiheenaan ilmaston ja kasvinsyöjien vaikutus pohjoisen kasvillisuuteen. Hän työskentelee biologian tutkijana Tromssan yliopistossa Pohjois-Norjassa. == Teokset == * * == Lähteet == == Aiheesta muualla == * Maria Katajavuori Atenan sivuilla * Luokka:Suomalaiset kirjailijat Luokka:Suomalaiset ekologit Luokka:Vuonna 1993 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Gestur Pálsson

Gestur Pálsson (1852 Miðhús, Islanti – 1891 Winnipeg, Kanada) oli islantilainen kirjailija ja toimittaja. Hän oli toimittajana Reykjavikissa 1882–1890 ja sitten Kanadassa. Gestur Pálsson on merkittävä islantilainen realisti ja novellin uranuurtaja. Hänellä oli tietoisesti laadittu kirjallinen ohjelma, jonka mukaan hän kritisoi muun muassa yhteiskunnassa vallalla olevia epäoikeudenmukaisuuksia. Hän julkaisi yhden kirjan Þrjár sögur, joka sisältää novellin "Vordraumur" ja kaksi muuta. ==Lähteet== Luokka:Islantilaiset kirjailijat Luokka:Vuonna 1852 syntyneet Luokka:Vuonna 1891 kuolleet
Louna Widenius

Louna Linnea Widenius (1982–2014) oli torniolaislähtöinen Tampereella vaikuttanut laulaja-lauluntekijä ja taidemaalari, joka ehti julkaista kaksi albumia, Kunhan liike jatkuu (2008) ja Antaa heidän puhua (2011). Taiteilijanimeä Louna käyttänyt artisti nousi otsikoihin vuonna 2011, jolloin hän syytti Chisua plagioinnista, kun hän huomasi yhtäläisyyksiä Chisun "Sabotage"- ja Lounan "Tuu mun luo" -kappaleiden pianoriffien välillä. Louna huomasi myös, että Sabotage-kappaleen musiikkivideo on kuvattu katolla, kuten hänen Karu maa -musiikkivideonsakin. Tästä hän päätyi myös Feissarimokiin, ja hänen mokastaan tuli sivuston kommentoiduin (tilanne 17.10.2012). Louna kuoli hiljaisuudessa 32-vuotiaana syyskuussa 2014, ja hänen muistokonserttinsa järjestettiin alkuvuodesta 2015. Albumien lisäksi hänen kappaleitaan on julkaistu muun muassa tornionlaaksolaista musiikkia sisältävällä kokoelmalevyllä sekä Onko jäähyväisiä olemassa -nimisellä EP:llä. Flamencokitaristi Joonas Widenius on Lounan veli. ==Lähteet== ==Aiheesta muualla== *Lounan YouTube-kanava *Lounan kappaleita Soundcloudissa *Lounan kappaleita Mikseri.netissä Luokka:Suomalaiset laulaja-lauluntekijät Luokka:Vuonna 1982 syntyneet Luokka:Vuonna 2014 kuolleet
Neea Berg

Neea Berg (s. 8. toukokuuta 1987) on suomalainen jalkapalloilija, pelipaikaltaan keskikenttäpelaaja. Hän edusti liigassa Kuopion MimmiFutista kauteen 2011, Pallokissoja kausina 2013–2018 ja Kuopion Palloseuraa kausina 2019–2021. Hän voitti Suomen-mestaruuden kaudella 2021. Hän pelasi kaudesta 2009 kauden 2021 loppuun liigassa 228 ottelua ja teki niissä kuusi maalia (tilastoista puuttuvat hänen ennen kautta 2009 SM-sarjassa ja liigassa pelaamansa ottelut). Berg on toiminut Kuopion Palloseuran kapteenina. Neea Bergin siskoista Nelli Berg on pelannut jalkapalloa ammattilaisena Italiassa ja myös Ninni Berg, Nanne Ruuskanen ja Natasa Ruuskanen ovat pelanneet pääsarjatasolla. == Lähteet == Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Nanne Ruuskanen

Nanne Ruuskanen (s. 19. marraskuuta 2001) on suomalainen jalkapalloilija, pelipaikaltaan puolustaja. Hän on edustanut vuoden 2023 alusta alkaen norjalaista Brannia. Ruuskanen pelasi ensimmäiset ottelunsa liigassa kaudella 2018 Pallokissojen joukkueessa ja edusti kausina 2019–2022 Kuopion Palloseuraa. Hän on pelannut liigassa 86 ottelua ja tehnyt niissä kuusi maalia, joista ensimmäisen heinäkuussa 2019 Turun Palloseuraa vastaan, kolme kaudella 2021 ja kaksi kaudella 2022. Hän voitti Suomen-mestaruuden kausina 2021 ja 2022. Ruuskanen siirtyi vuoden 2023 alussa norjalaisseura Branniin. Hän pelasi kaudella 2023 Toppserienissä kymmenen ottelua, joista seitsemän avauskokoonpanossa. Kausi jäi häneltä kesken loukkaantumisen vuoksi. Ruuskanen pelasi Suomen naisten maajoukkueessa ensimmäisen kerran helmikuussa 2023 Kroatiaa vastaan. Hän on pelannut vuoden 2023 loppuun mennessä kaksi naisten maaottelua. Nanne Ruuskasen siskoista Nelli Berg on pelannut jalkapalloa ammattilaisena Italiassa ja myös Neea Berg, Ninni Berg ja Natasa Ruuskanen ovat pelanneet SM-liigassa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Rosa Taikon

Rosa Taikon (30. heinäkuuta 1926 Tibro, Skaraborg – 1. kesäkuuta 2017) oli metallitöihin keskittyneeseen Kalderash-romanisukuun kuulunut ruotsalainen hopeaseppä, kirjailija ja näyttelijä. Rosa Taikon oli sisarensa Katarina Taikonin kanssa romanien ihmisoikeusliikkeen esitaistelijoita 1960-luvulla. Taikon perusti Zigenarsamfundet (romaniyhdistyksen) päätoimittaja Evert Kummin ja lääkäri John Takmanin kanssa. Hän opiskeli 1960-luvulla silloisessa Konstfackskolanissa ja perusti oman hopeasepänliikkeensä 1968. Hän piti useita näyttelyitä ja hänen korujaan on useiden museoiden kokoelmissa mukaan lukien Ruotsin kansallismuseo ja Oslon Taideteollisuusmuseo. Elämänsä aikana Taikon sai useita tunnustuksia sekä hänen taiteestaan, että työstään ihmisoikeuksien parissa. Taikonin ateljee sijaitsee Ytterhogdalissa ja toimii nykyisin museona. == Tunnustukset == * 2010: Illis quorum -mitali * 2012: Riksskådebanan-kulttuuripalkinto taiteesta ja työstä romanikulttuurin parissa * 2013: Olof Palme -palkinto elämäntyöstä romanien ja ihmisoikeuksien puolustamiseksi * 2014: Södertörnin korkeakoulun kunniatohtori == Filmografia == * Smeder på luffen (1949) * Motorkavaljerer (1950) * Kyssen på kryssen (1950) * Marianne (1953) == Lähteet == == Aiheesta muualla == Luokka:Ruotsin romanit Luokka:Käsityöläiset Luokka:Ruotsalaiset kirjailijat Luokka:Ruotsalaiset näyttelijät Luokka:Vuonna 1926 syntyneet Luokka:Vuonna 2017 kuolleet
Aino Kröger

pienoiskuva|Aino Kröger huhtikuussa 2015. Aino Kröger (s. 28. elokuuta 1998) on suomalainen jalkapalloilija, pelipaikaltaan hyökkääjä. Hän on edustanut Liigassa Pallokissoja kausina 2015–2018 ja Kuopion Palloseuraa kaudesta 2019 alkaen. Hän on ennen kauden 2023 alkua pelannut Liigassa 134 ottelua ja tehnyt niissä 59 maalia. Kaudella 2020 hän oli 11 maalillaan joukkueensa ja koko Liigan toiseksi paras maalintekijä. Kaudella 2021 hän voitti Suomen- mestaruuden ja oli 12 maalillaan joukkueensa toiseksi paras sekä koko Liigan viidenneksi paras maalintekijä. Syyskuussa 2021 hän teki hattutempun vierasottelussa Åland Unitedia vastaan. Kaudella 2022 hän voitti toisen Suomen-mestaruutensa ja oli 12 maalillaan joukkueensa kolmanneksi paras sekä koko Liigan viidenneksi paras maalintekijä. Kröger on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Janni Mönkkönen

Janni Mönkkönen (s. 27. maaliskuuta 1993) on suomalainen jalkapalloilija, pelipaikaltaan puolustaja. Hän on edustanut Liigassa Kuopion MimmiFutista kausina 2009–2011, Pallokissoja kausina 2012–2018 ja Kuopion Palloseuraa kaudesta 2019 alkaen. Hän on ennen kauden 2022 alkua pelannut Liigassa 184 ottelua ja tehnyt niissä kolme maalia. Vuonna 2012 hän pelasi Suomen Cupin loppuottelussa ja vuonna 2021 hän voitti Suomen-mestaruuden. Mönkkönen on pelannut Suomen alle 19-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Alexandra Eala

Alexandra Eala (s. 23. toukokuuta 2005 Quezon City) on filippiiniläinen tennispelaaja. Hän on sijoittunut WTA-maailmanlistalla kaksinpelissä parhaimmillaan sijalle 624 toukokuussa 2021. Vuonna 2020 Eala voitti junioreissa Australian avointen nelinpelin indonesialaisen Priska Madelyn Nugrohon kanssa ja eteni Ranskan avointen kaksinpelissä välieriin. Vuonna 2021 hän voitti Ranskan avointen tyttöjen kaksinpelin venäläisen Oksana Selehmetjevan kanssa. Hän on ollut junioreiden maailmanlistalla parhaimmillaan toisella sijalla. Eala pelasi ammattilaistason turnauksessa ensimmäisen kerran Monastirissa, Tunisiassa maaliskuussa 2020, missä hän eteni ITF-turnauksessa toiselle kierrokselle. Hän saavutti ensimmäisen ITF-turnausvoittonsa Manacorissa tammikuussa 2021 voitettuaan loppuottelussa Yvonne Cavalle- Reimersin. Maaliskuussa Eala sai villin kortin Miami Openin karsintoihin, missä hävisi maailmanlistan sijalla 104 olleelle Viktória Kužmoválle luvuin 6–4, 4–6, 2–6. Huhtikuussa 2021 Eala osallistui W60-ITF-turnaukseen Bellinzonassa, missä hän eteni kolmannelle kierrokselle. == Lähteet == Luokka:Filippiiniläiset tennispelaajat Luokka:Vuonna 2005 syntyneet Luokka:Elävät henkilöt
Michel de Ghelderode

Michel de Ghelderode, oikea nimi: Adémar Martens,Bibliothèque nationale de France (3. huhtikuuta 1898 Ixelles, Belgia – 1. huhtikuuta 1962 Bryssel, Belgia) oli belgialainen ranskankielinen näytelmäkirjailija. Hän työskenteli 1920-luvulla teatterissa, merimiehenä ja toimittajana. Hän kirjoitti noin 50 näytelmää sekä esseitä ja novelleja. Hänen näytelmänsä tulivat suosituiksi toisen maailmansodan jälkeen muuallakin Euroopassa. Näytelmät ovat tyyliltään samanlaisia kuin keskiaikaiset mysteerinäytelmät. Niissä on demoneja, väkivaltaa, pyhiä hulluja ja karkeaa huumoria. Menestystä toi skandaalin nostattanut näytelmä Fastes d'enfer. Monia näytelmiä on esitetty suomeksikin. ==Suomennetut teokset== * Pantagleize eli tehkäämme vallankumous (Pantagleize), suom. Raimo Meltti, Suomen teatteriliitto (Näytelmämoniste) * Barrabas (Barrabas), suom. Katri Ingman, Suomen teatteriliitto (Näytelmämoniste) * Surevat (Les femmes au tombeau), suom. Jarmo Nieminen, Suomen Teatteriliitto (Näytelmämoniste) ==Lähteet== ==Aiheesta muualla== Luokka:Belgialaiset kirjailijat Luokka:Vuonna 1898 syntyneet Luokka:Vuonna 1962 kuolleet
Brandon McNulty

Brandon McNulty (s. 2. huhtikuuta 1998 Phoenix) on yhdysvaltalainen maantiepyöräilijä. Hän aloitti ammattilaisuransa Rally Cycling -joukkueessa 2017 ja on vuodesta 2020 edustanut UCI World Tour -tasolla kilpailevaa UAE Team Emiratesia. Hän on menestynyt etenkin aika-ajoissa ja etappikilpailuissa. McNulty voitti junioreiden aika-ajon maailmanmestaruuden 2016. Hän voitti 15. etapin Italian ympäriajossa 2023 ja avausetappina ajetun aika-ajon Espanjan ympäriajossa 2024. == Saavutuksia == ;2015 :Nuorten Rauhanajo, kokonais- ja pistekilpailun sekä 2a-etapin (aika-ajo) voitto :Driedaagse Van Axel, nuorten kilpailun ja 2. etapin (aika-ajo) voitto :Aika-ajon junioreiden Yhdysvaltojen- mestaruus :Tour de l'Abitibi Desjardins, 1. etapin ja 3. etapin (aika-ajo) voitto :MM-kilpailut, junioreiden aika-ajossa pronssia ;2016 :Tour du Pays de Vaud, 2b-etapin (aika-ajo) voitto :Trofeo Karlsberg, kokonaiskilpailun ja 2b-etapin (aika-ajo) voitto :Aika-ajon junioreiden Yhdysvaltojen-mestaruus :Tour de l'Abitibi, kokonaiskilpailun ja etapin 3b (aika-ajo) voitto :MM- kilpailut, junioreiden aika-ajossa kultaa ;2017 :Aika-ajon alle 23-vuotiaiden Yhdysvaltojen-mestaruus :MM-kilpailut, alle 23-v. aika-ajossa hopeaa ;2019 :Giro di Sicilia, kokonaiskilpailun, nuorten kilpailun ja 3. etapin voitto :MM-kilpailut, alle 23-v. aika-ajossa pronssia ;2020 :Italian ympäriajo, kokonaiskilpailussa 15:s, 10. etapilla toinen, 14. etapilla (aika-ajo) kolmas ;2021 :Olympialaiset, maantieajossa kuudes ;2022 :Trofeo Calvia, voitto :Volta ao Algarve, kokonaiskilpailussa toinen :Faun-Ardèche Classic, voitto :Pariisi–Nizza, 5. etapin voitto :Ranskan ympäriajo, kokonaiskilpailussa 19:s, nuorten kilpailussa ja 17. etapilla kolmas ;2023 :Baskimaan ympäriajo, nuorten kilpailun voitto :Italian ympäriajo, 15. etapin voitto :Aika-ajon Yhdysvaltojen-mestaruus :Puolan ympäriajo, kokonaiskilpailussa kuudes :MM- kilpailut, aika-ajossa neljäs :Luxemburgin ympäriajo, kokonaiskilpailussa toinen ;2024 :Volta a la Comunitat Valenciana, kokonaiskilpailun ja 4. etapin voitto :UAE Tour, 2. etapin (aika-ajo) voitto :Pariisi–Nizza, kokonaiskilpailussa kolmas :Baskimaan ympäriajo, kokonaiskilpailussa viides :Tour de Romandie, 3. etapin (aika-ajo) voitto :Aika-ajon Yhdysvaltojen- mestaruus :Olympialaiset, aika-ajossa viides :Espanjan ympäriajo, 1. etapin (aika-ajo) voitto :MM-kilpailut, aika-ajossa kymmenes :CRO Race, kokonaiskilpailun ja 3. etapin voitto == Lähteet == Luokka:Yhdysvaltalaiset maantiepyöräilijät Luokka:Vuonna 1998 syntyneet Luokka:Elävät henkilöt
Susanne von Nathusius

Susanne Philippine von Nathusius (2. toukokuuta 1850 Königsborn – 30. joulukuuta 1929 Nietleben) oli saksalainen muotokuvamaalari. Hän työskenteli etupäässä Hallessa ja Pariisissa.http://www.zeller.de/de/katalog/auktion-117-juli-2013/auktionsartikel/susanne- von-nathusius-1850-koenigsbornarnsberg-1929-nietleben-bei-h Tuleva taidemaalari syntyi tieteilijä Wilhelm von Nathusiuksen perheen kolmanneksi lapseksi. Kaikkiaan perheessä oli kuusi lasta. Rahahuolia perheellä ei ollut, sillä se oli suurmaanomistajia ja mukana teollisuusyrityksissä. name="TLB" Alkuopetuksen Nathusius sai kotonaan ja aloitti taideopinnot Berliinissä. Myöhemmin hän opiskeli taidetta Pariisissa, missä hänen opettajiaan olivat Jean-Paul Laurens, Carolus-Duran ja Jean-Jacques Henner. Ensimmäisen näyttelynsä hän piti vuonna 1880, Preussin kuninkaallisessa taideakatemiassa. Hänen teoksiaan oli esillä myös Chicagon maailmannäyttelyn naisten paviljongissa vuonna 1893.Myös Pariisin salonki otti hänen töitään näyttelyihinsä.Yksi hänen töistään palkittiin siellä hopeamitalilla. name="Warnstorff" / https://books.google.fi/books?id=HQkrAAAAYAAJ&q;=%22susanne+von+nathusius%22&dq;=%22susanne+von+nathusius%22&ei;=n_sTS5rmPKD2ygSFm6zwDA&hl;=pl&redir;_esc=y#v=snippet&q;=%22susanne%20von%20nathusius%22&f; http://books.google.fi/books?id=w2pCAAAAYAAJ&q;=%22von+nathusius,+susanne%22&dq;=%22von+nathusius,+susanne%22&ei;=YQEUS7azJ6qGyQT6sYGiDQ&hl;=pl&redir;_esc=y Ensimmäisen maailman sodan alettua vuonna 1914 Nathusius joutui luopumaan Pariisin ateljeestaan. Hän organisoi kotipaikkakunnallaan Hallessa ompeluateljeen, jolla työllistettiin sotaleskiä. name="TLB" Nathusiuksen töitä oli ensimmäisen kerran tarjolla huutokaupassa vuonna 2022, jolloin Pojan muotokuva, tuli myyntiin Sieglinin huutokauppahuoneelle. http://www.mutualart.com/Artist/Susanne-von-Nathusius/B5B27E44B6B7E46D == Viitteet == == Lisää aiheesta == * http://stadtmuseumhalle.de/wer-konnte-die- seele-malen Luokka:Saksalaiset taidemaalarit Luokka:Vuonna 1850 syntyneet Luokka:Vuonna 1929 kuolleet
Katarina Taikon

Katarina Taikon-Langhammer (29. heinäkuuta 1932 – 30. joulukuuta 1995) oli ruotsalainen romaniaktivisti, kirjailija ja näyttelijä. Hän oli romanien ihmisoikeusliikkeen keulahahmoja 1960- ja 1970-luvulla. Katarina Taikon oli yhdessä sisarensa Rosa Taikonin, päätoimittaja Evert Kumman ja lääkäri John Takmanin kanssa perustamassa Zigenarsamfundet-yhdistystä (Romaniyhdistys). Romaniyhdistys hajotessa 1966 sisäisiin erimielisyyksiin Katarina Taikon jatkoi järjestön Zigenaren or Amé beschás -lehden julkaisua ja laajensi sen sisällön ihmisoikeuksiin yleensä. Vuonna 1969 Taikon julkaisi ensimmäisen kirjansa Katitzin. Vuoteen 1980 mennessä sarjaan oli julkaistu 12 kirjaa, joista kaksi on suomennettu. 1970-luvulla kirjat olivat suosituimpien lastenkirjojen joukossa Ruotsissa ja niistä oli julkaistu sarjakuva, LP-levyjä ja TV-sarja. Vuonna 2012 Lawen Mohtadi julkaisi Taikonin elämäkerran Den dag jag blir fri. Elämäkerta toimi pohjana Lawen Mohtadin ja Gellert Tamasin julkaisemalla Taikonista kertovalle dokumenttielokuvalle. Vuonna 2015 Skellefteåssä nimettiin katu Katarina Taikonin mukaan ja Tukholman kaupunki julkaisi hänen nimeään kantavan 100 000 kruunun arvoisen ihmisoikeuspalkinnon. == Biografia == * (Elämäkerta) * Taikon: The Untold Story of a Freedom Fighter (2015) (dokumenttielokuva) == Lähteet == == Aiheesta muualla == * Katitzi - Short Documentary Series (Youtube) * Katarina Taikon Katitzi (Kirjasta Kirsi- Marian -blogissa) Luokka:Ruotsin romanit Luokka:Ruotsalaiset lasten- ja nuortenkirjailijat Luokka:Ihmisoikeusaktivistit Luokka:Ruotsalaiset näyttelijät Luokka:Vuonna 1932 syntyneet Luokka:Vuonna 1995 kuolleet
Talcy (Loir-et-Cher)

Talcy on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 26 kilometriä Bloisin kaupungista koilliseen. Viljanviljelytasankojen keskellä kohoaa Talcyn kylä ja sen renessanssilinna Château de Talcy. Linnan rakennutti 1500-luvulla firenzeläinen pankkiiri Bernard Salviati. Omistajan tytär Cassandre Salviati oli innoittaja runoilija Pierre de Ronsardille. Ronsard kirjoitti Cassandrelle 182 sonettia, jotka tunnetaan nimellä Les amours de Cassandre. ==Lähteet== ==Aiheesta muualla== Luokka:Loir-et-Cherin kunnat
Kyytiä Moosekselle

Kyytiä Moosekselle on Kaija Juurikkalan ohjaama suomalainen draama- ja nuortenelokuva vuodelta 2001. Elokuva on episodielokuva, jonka aiheena ovat Raamatun kymmenen käskyä. Elokuvalle ei kirjoitettu käsikirjoitusta, vaan siinä näyttelevät nuoret improvisoivat kaikki elokuvan 10 episodia. == Lähteet == Luokka:Vuoden 2001 suomalaiset elokuvat Luokka:Suomalaiset nuortenelokuvat Luokka:Suomalaiset draamaelokuvat Luokka:Raamattuun pohjautuvat elokuvat
Talcy

Talcy voi tarkoittaa seuraavia: == Maantiede == * Talcy, kunta Ranskassa Loir- et-Cherin departementissa * Talcy, kunta Ranskassa Yonnen departementissa
Iris (vuoden 2011 elokuva)

Iris on Ulrika Bengtsin ohjaama suomalainen lastenelokuva vuodelta 2011. Elokuva sijoittuu vuoteen 1890 kun 8-vuotiaan Iriksen äiti joka on taiteilija ja yksinhuoltaja, lähtee Pariisiin työmatkalle ja jättää Iriksen täksi aikaa Ahvenanmaalla asuvan veljensä perheen luokse. Irikselle uuteen ympäristöön sopeutuminen on outoa ja se saa hänen kokemusmaailmansa vaihtelemaan unen ja todellisuuden välillä. == Näyttelijät == Lähde: == Palkinnot == * Ulrika Bengts voitti lapsituomariston Kalevan palkinnon vuonna 2011 Oulun lasten- ja nuortenelokuvien festivaalilla. * Elokuva voitti vuonna 2012 Venäjän Tšeboksaryssä järjestettävillä Cheboksary International Film Festival -elokuvajuhlilla parhaan kuvauksen palkinnon sekä Tšuvassian kriitikoiden palkinnon. == Lähteet == Luokka:Vuoden 2011 suomalaiset elokuvat Luokka:Suomalaiset lastenelokuvat
Huttulan seisake

Huttulan seisake on entinen rautatieliikennepaikka Keuruun kaupungin itäisimmässä reunassa Haapamäki–Jyväskylä-radalla. Toiminnallisesti Huttula oli laiturivaihde kolmella tavaraliikenteen sivuraiteella. Liikennepaikka avattiin 9.8.1900, matkustajaliikenne lopetettiin 3.6.1984 ja liikennepaikka lakkautettiin 2.6.1985. == Lähteet == Luokka:Keski-Suomen lakkautetut rautatieliikennepaikat Luokka:Keuruun rautatieliikennepaikat
Tolvsnäs

Tolvsnäs on kylä Kemiönsaaren kunnassa. Kylä sijaitsee Kemiön länsiosassa meren rannalla. Tolvsnäs on asutukseltaan hajanainen kylä, eikä sillä ole kyläkeskusta. Kylän länsi- ja itälaidoilla kohoavat korkeat kalliot ja etelälaidalla avautuu merenselkä Tolvsnäsfjärden. Kylän asutus sijaitsee kallioden välisessä laaksossa, joka jatkuu laajana peltoaukiona pohjoiseen Västankärrin puolelle. Kylän asutus jakautuu Skogin ja Tolvsnäsin kulmakuntiin, joiden väliin jää matala mäki Malmbacken. Kylän alueella on järvi Skogträsket ja rannikolla on käytännössä muuhun saareen kiinni kasvanut Byholmen. Tolvsnäsin länsiosa on laaja kallioinen metsäalue, jossa kohoavat korkeat mäet Brännbergen ja Ängviksbergen. Kylän länsirannalla on yksityinen lomakylä. Muutenkin kylän rannoilla on runsaasti kesäasutusta. Tolvnäsin kylään kuuluvat myös Kemiönsaaren länsilaidan pienet saaret, suurimpana Nötön ja Näverholmen. ==Historia== Tolvsnäs ja Skog ovat olleet kaksi eri kylää 1500-luvulla. Tolvsnäsissä oli tuolloin viisi taloa ja Skogissa kaksi. Tolvnäsin talot ovat yhdistetty ja kylä on päätynyt vuonna 1614 Axel Oxenstiernan omaisuudeksi osana hänelle läänitettyä Kemiön vapaaherrakuntaa. Tolvsnäsin yksinäistalosta tuli säteri vuonna 1625 ja Skogin taloista tuli säterin aputiloja. Oxenstiernan kauppalaivasto piti satamaa Tolvsnäsissä ja kylästä on ollut yhteyksiä Tukholmaan ja Rääveliin. Säteri on peruutettu kruunulle vuonna 1681, jolloin siitä muodostettiin ratsutila. Tolvsnäs ostettiin perinnöksi vuonna 1754 ja Skogin tilat ovat jatkaneet Tolvsnäsin lampuoteina. Suomen sodassa Tolvsnäsin satama huolsi Ruotsin joukkoja saaristossa ennen niiden vetäytymistä Suomesta. Skog on liitetty Tolvsnäsiin 1870-luvulla ja Bölen kylän Södergård liitettiin 1880-luvulla. Amos Anderson osti Tolvsnäsin 1920-luvulla ja muodosti siitä Söderlångvikin kartanoon kuuluvan ulkotilan. Samoihin aikoin kylän neljä torppaa ovat itsenäistyneet. Tolvsnäsin päärakennus ei ole säilynyt ja vanhan kylätontin tienoolla on jäljellä työväenasutusta. Myös Skogin vanhat tilat ovat hävinneet. Sotien jälkeen kylään lohkottiin 24 uutta pientilaa, jolloin kylä on saanut nykyisen hajanaisen rakennuskantansa. 1960-luvusta lähtien kylään on rakennettu kesämökkejä, merkittävimpänä länsirannan lomakylä. ==Lähteet== Luokka:Kemiön kylät
Pokój

Pokój on maalaiskunta Namysłówin piirikunnassa Puolassa. Sen väkiluku oli vuoden 2019 lopussa 5 178\. Kunnan hallintokeskus on Pokójin kylä. Pokójin kunta muodostettiin vuonna 1973 Pokójin ja Dąbrówka Dolnan gromadoista sekä Kupin gromadaan kuuluneesta Ładzan kylästä. Pokójin kunnan kylät ovat Dąbrówka Dolna, Domaradz, Kozuby, Paryż, Świercowskie, Żabieniec, Domaradzka Kuźnia, Fałkowice, Kopalina, Krogulna, Krzywa Góra, Lubnów, Ładza, Pokój, Siedlice, Zawiść sekä Zieleniec. Sen pinta-ala on 132,97 neliökilometriä. Kunnan läpi kulkevat voivodikunnan tie 454 sekä Opole–Namysłów-välillä kulkeva rautatielinja 143. Se rajautuu Świerczówin, Popielówin, Murówin, Domaszowicen, Wołczynin ja Dobrzeń Wielkin kuntiin. Pokójin kunnan pinta-alasta noin 41 prosenttia on maatalousmaata ja noin 49 prosenttia metsää. Sen lounaisosat kuuluvat Stobrawan maisemapuistoon ja luoteisosat Stobrawan-Turawan metsien maisemansuojelualueeseen. Kunnan alueen joet ovat Stobrawa ja sen sivujoet Bogacica ja Budkowiczanka. Vuoden 2019 lopussa 51,4 prosenttia Pokójin kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 16,8 prosenttia, työikäiset 63,6 prosenttia ja eläkeikäiset 19,6 prosenttia. Väestön keski-ikä oli 41,5 vuotta. == Lähteet == == Aiheesta muualla == * Luokka:Opolen voivodikunnan kunnat
FannyAnn Eddy

FannyAnn Viola Eddy (1974 – 29. syyskuuta 2004) oli sukupuoli- ja seksuaalivähemmistöjen oikeuksiin keskittynyt sierraleonelainen kansalaisaktivisti. Vuonna 2002 hän perusti kotimaansa Sierra Leonen ensimmäisen lesbojen ja homojen yhdistyksen. Hän on matkusti laajasti Afrikassa laajasti. Yhdistyneille Kansakunnille ja muille kansainvälisille ryhmille. Huhtikuussa 2004 hän oli osa Geneveen matkannut delegaatiota, joka kannatti Brasilian päätöslauselman hyväksymistä YK: ssa. Eddy murhattiin 29. syyskuuta 2004, kun ryhmä miehiä murtautui Sierra Leonen lesbo- ja homoyhdistyksen toimistoon Freetownin keskustassa, raiskasi ja pahoinpiteli hänet kuoliaaksi. Murhaajia ei saatu kiinni. Kuolemansa jälkeen perustettiin vuonna 2007 hänen nimeään kantava lesbojen ja homojen ihmisoikeussäätiö Hirschfeld Eddy. Vuodesta 2008 on jaettu hänen mukaansa nimettyä FannyAnn Eddy Poetry Award -runopalkintoa. == Yksityiselämä == FannyAnn Eddyn puoliso oli Esther Chikalipan. Eddyllä oli yksi 1980-luvun puolivälissä syntynyt poika. == Katso myös == * Väkivalta seksuaali- ja sukupuolivähemmistöjä vastaan == Lähteet == == Aiheesta muualla == * FannyAnn Eddyn todistus YK:n ihmisoikeustoimikunnassa * "Fannyann Eddyn todistus YK:n ihmisoikeustoimikunnassa", verkkosivustojen omistautuminen Luokka:Sierraleonelaiset henkirikosten uhrit Luokka:Sierraleonelaiset kansalaisaktivistit Luokka:Ihmisoikeusaktivistit Luokka:Seksuaali- ja sukupuolivähemmistöt Luokka:Vuonna 1974 syntyneet Luokka:Vuonna 2004 kuolleet
Yaa Gyasi

Yaa Gyasi (s. 1989) on ghanalais-yhdysvaltalainen kirjailija. Hänen debyyttiromaaninsa Matkalla kotiin voitti Yhdysvalloissa useita palkintoja, ja hänelle myönnettiin Vilcek-palkinto vuonna 2020. Häneltä on suomennettu kaksi teosta. == Suomennetut teokset == * Matkalla kotiin (2017) * Maa ja taivas (2020) == Lähteet == Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset kirjailijat Luokka:Ghanalaiset kirjailijat
Chambord (Loir-et-Cher)

Chambord on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 16 kilometriä Bloisin kaupungista itään. Kunnan nähtävyys on 1500-luvulla rakennettu renessanssilinna Château de Chambord. Ranskan kuningas Frans I:n rakennuttama linna on vertauskuva Ranskan renessanssista kaikkialla maailmassa. Taide on ollut linnalle tärkeässä asemassa. Vuonna 1670 Molièren comédie-ballet Le Bourgeois Gentilhomme kantaesitettiin linnassa Ludvig XIV:n läsnä ollessa. ==Lähteet== ==Aiheesta muualla== Luokka:Loir-et-Cherin kunnat
Chambord

Chambord voi tarkoittaa seuraavia: == Maantiede == === Kanada === * Chambord, kunta Kanadan Québecissä === Ranska === * Chambord, kunta Ranskassa Euren departementissa * Chambord, kunta Ranskassa Loir-et-Cherin departementissa * Chambordin linna, renessanssilinna Loir-et-Cherin Chambordissa Ranskassa.
Susan Dougan

Susan Dilys Dougan (s. 3. maaliskuuta 1955 Colonarie) on saintvincentiläinen opettaja ja hallintovirkailija, joka aloitti elokuussa 2019 Saint Vincent ja Grenadiinien kenraalikuvernöörinä. == Tausta ja yksityiselämä == Susan Dougan syntyi Saint Vincentin saarella vuonna 1955. Hänen vanhempansa olivat Walden ja Dorothy Ryan. Dougan kävi korkeakoulutuksen Britanniassa ja suoritti alemman korkeakoulututkinnon kemiasta Lontoon yliopistossa ja maisterin tutkinnon kasvatustieteistä Southamptonin yliopistosa. Dougan on naimisissa Hugh Douganin kanssa. Parilla on kolme lasta. Uskonnolliselta vakaumukseltaan Dougan on anglikaani. == Ura == Dougan aloitti opetusuransa Saint Vincentin tyttöjen high schoolissa ja nousi lopulta koulun rehtoriksi. Rehtorina hän toimi vuodet 2001–2004. Dougan oli saarivaltion koulutoimenjohtajana 2004–2009 ja hallitussihteerinä 2009–2013. Saint Vincent ja Grenadiineja Dougan on edustanut muun muassa Amerikan valtioiden järjestössä ja Commonwealth of Learning -järjestössä. Dougan nimettiin joulukuussa 2014 Saint Vincent ja Grenadiinien varakenraalikuvernööriksi, ja viisi vuotta myöhemmin hänet valittiin ensimmäisenä naisena kenraalikuvernööriksi. Dougan aloitti virassa 1. elokuuta 2019.. == Kunnianosoituksia == * Pyhän Mikaelin ja Pyhän Yrjön ritarikunta (2020) * Brittiläisen imperiumin ritarikunta (2010) == Lähteet == Luokka:Saint Vincent ja Grenadiinien kenraalikuvernöörit Luokka:Vuonna 1955 syntyneet Luokka:Elävät henkilöt
Maggie Nelson

Maggie Nelson (s. 1973) on yhdysvaltalainen kirjailija, runoilija, esseisti ja tutkija. Hänen teoksiaan on käännetty useille eri kielille. Nelsonin omaelämäkerrallinen teos Argonauts (suom. Argonautit) oli julkaisuvuonnaan The New York Timesin bestseller-listalla. Nelsonin teokset käsittelevät muun muassa taidetta, feminismiä, seksuaalista väkivaltaa, avantgarden ja punkin historiaa ja filosofiaa. Vuonna 2016 Nelson sai MacArthur Fellowship -palkinnon. Nelson asuu Los Angelesissa ja opettaa luovaa kirjoittamista California Institute of the Artsissa. == Suomennetut teokset == * * * * ==Lähteet== Luokka:Yhdysvaltalaiset kirjailijat Luokka:Vuonna 1973 syntyneet Luokka:Elävät henkilöt
Lorenza Izzo

Lorenza Francesca Izzo Parsons (s. 19. syyskuuta 1989 Santiago, Chile) on chileläinen näyttelijä ja malli. Hän on näytellyt muun muassa Eli Rothin elokuvissa The Green Inferno (2013) ja Knock Knock (2015), sekä Quentin Tarantinon elokuvassa Once Upon a Time in Hollywood (2019). Izzo on isänsä puolelta italialaista syntyperää. Myös hänen äitinsä ja nuorempi sisarensa ovat ammatiltaan malleja. Izzo muutti 12-vuotiaana isänsä kanssa Yhdysvaltoihin Atlantaan. Häntä kiusattiin hänen vahvan chileläisen korostuksensa takia, mutta hänen onnistui karistaa se nopeasti. Izzo teki mallin töitä ja opiskeli journalismia Santiagossa vuoteen 2007 asti, jolloin hän muutti New Yorkiin opiskelemaan näyttelemistä. == Lähteet == Luokka:Vuonna 1989 syntyneet Luokka:Chileläiset näyttelijät Luokka:Elävät henkilöt
Loujain al-Hathloul

Loujain al-Hathloul (arabiaksi لجين الهذلول‎ Lujjayn al-Hadhlūl; s. 31. heinäkuuta 1989 Jedda, Saudi-Arabia) on saudiarabialainen naisten oikeuksien aktivisti, sosiaalisen median vaikuttaja ja entinen poliittinen vanki. Hän valmistui Brittiläisen Kolumbian yliopistosta.Ghoussoub, Michelle: "Concern grows for UBC grad after report Saudi Arabia tortured activists". CBC News. 22. marraskuuta 2018. Al-Hathloul on vangittu ja vapautettu useita kertoja, sillä hän vastusti kieltoa, joka esti naisia ajamasta autoa Saudi-Arabiassa. Toukokuussa 2018 hänet vangittiin usean muun naisten oikeuksien aktivistien kanssa syytettynä "yrityksestä horjuttaa kuningaskuntaa", kun hänet kaapattiin Yhdistyneistä arabiemiirikunnista. Lokakuuhun 2018 mennessä hänen aviomiehensä, saudiarabialainen stand-up -koomikko Fahad al-Butairi, oli myös pakotettu palaamaan Jordaniasta Saudi-Arabiaan, ja hänet pidätettiin.Hubbard, Ben: "'Our Hands Can Reach You': Khashoggi Case Shakes Saudi Dissidents Abroad". The New York Times. 8. lokakuuta 2018."Saudi Arabia: Reveal Fate of Jamal Khashoggi". Human Rights Watch. 11. lokakuuta 2018.Kristof, Nicholas: "She Wanted to Drive, So Saudi Arabia's Ruler Imprisoned and Tortured Her". The New York Times. 26. tammikuuta 2019. Al-Hathloul, Nouf Abdulaziz ja Eman al-Nafjan saivat vuoden 2019 PEN America/Barbey Freedom to Write -palkinnon."Nouf Abdulaziz, Loujain Al-Hathloul, Eman Al-Nafjan". PEN America. 12. syyskuuta 2019. Time-lehdessä al-Hathloul pääsi sadan vaikutusvaltaisimman henkilön listalle vuonna 2019."The 100 Most Influential People of 2019". TIME. Al-Hathloul on ollut ehdolla Nobelin rauhanpalkinnon saajaksi vuosina 2019 ja 2020."Saudi Arabia jails women's rights activist Loujain al-Hathloul". Deutsche Welle. 28. joulukuuta 2020. Hän voitti vuoden 2020 Václav Hamen Human Rights Prize -ihmisoikeuspalkinnon.Václav Havel Human Rights Prize. 2020 Václav Havel Prize awarded to Saudi women’s rights activist Loujain Alhathloul. Hänet vapautettiin vankilasta 10. helmikuuta 2021.Smith, Saphora: "Loujain al-Hathloul, Saudi women's rights activist, released from prison, her family says". NBC News. 10. helmikuuta 2021."Loujain al-Hathloul: Saudi women's rights activist released from prison". BBC News. 10.helmikuuta 2021. ==Lähteet== Luokka:Saudiarabialaiset ihmisoikeusaktivistit Luokka:Vuonna 1989 syntyneet Luokka:Elävät henkilöt
Ina Marija Bartaitė

Ina Marija Bartaitė (2. toukokuuta 1996Vilniuje neblaivus vairuotojas mirtinai sužalojo kino režisieriaus Šarūno Barto dukrą – 7. huhtikuuta 2021) oli liettualainen elokuvanäyttelijä. Hän näytteli muun muassa elokuvissa Ramybė mūsų sapnuose ja Senekos diena.Дочь загадочно погибшей актрисы Екатерины Голубевой умерла в 25 лет Bartaité kuoli 24-vuotiaana liikenneonnettomuudessa 7. huhtikuuta 2021. == Filmografia == * Visions of Europe, 2004 *Peace to Us in Our Dreams (), 2015 *I Am Katya Golubeva, 2016 * Seneca's Day (), 2016 * Walden, 2020 *Our Men (), 2021 ==Lähteet== Luokka:Liettualaiset näyttelijät Luokka:Liikenneonnettomuudessa kuolleet Luokka:Vuonna 1996 syntyneet Luokka:Vuonna 2021 kuolleet
Patrizia Busignani

Patrizia Busignani (s. 11. toukokuuta 1959) on sanmarinolainen poliitikko, joka on toiminut maansa valtionpäämiehenä eli kapteenivaltionhoitajana. Busignani syntyi vuonna 1959 Belgiassa. Vuosina 1983–1990 Busignani toimi Yhdistyneen sosialistipuolueen (ita. Partito Socialista Unitario) puheenjohtajana. Puolue oli vuonna 2005 perustamassa uutta PSD-puoluetta yhdessä muiden sosiaalidemokraattisten puolueiden kanssa. Busignani toimi kapteenivaltionhoitajan virassa vuonna 1993 yhdessä Salvatore Tonnelinin kanssa alkaen 1. huhtikuuta. Virkakautensa päätyttyä Busgnani toimi useissa sosiaalidemokraattisissa järjestöissä ja teki vuonna 2006 Euroopan neuvoston kautta aloitteen, jonka tavoitteena oli puuttua naisten kokemaan väkivaltaan koko Euroopan tasolla. == Lähteet == Luokka:Sanmarinolaiset poliitikot Luokka:San Marinon kapteenivaltionhoitajat Luokka:Vuonna 1959 syntyneet Luokka:Elävät henkilöt
Assunta Meloni

Assunta Meloni (s. 21. huhtikuuta 1951) on sanmarinolainen poliitikko, joka on toiminut maansa kapteenivaltionhoitajana eli valtionpäämiehenä. Meloni opiskeli vieraita kieliä Rooman Sapienza-yliopistossa, jonka jälkeen hän jatkoi kaksi vuotta Urbinon yliopistossa. Ennen poliittista uraansa hän toimi San Marinon tasavallan yliopiston pedagogiikan ja historian yksikön johtajana.. San Marinon suur- ja yleisneuvosto valitsi Melonin kapteenivaltionhoitajan virkaan yhdessä Ernesto Benedettinin kanssa syyskuussa 2008. Heidän puolivuotinen virkakautensa alkoi 1. lokakuuta.. Meloni on naimisissa Fabrizio Stacchinin kanssa. Parilla on kaksi lasta.. == Lähteet == Luokka:Sanmarinolaiset poliitikot Luokka:San Marinon kapteenivaltionhoitajat Luokka:Vuonna 1951 syntyneet Luokka:Elävät henkilöt
Christina Henriksen

Christina Henriksen (s. 4. tammikuuta 1983 Kirkkoniemi) on norjansaamelainen poliitikko ja opettaja Etelä-Varangin kunnasta. Hän on johtanut puheenjohtajana saamelaisjärjestöjen yhteistyöelintä Saamelaisneuvostoa helmikuusta 2020 lähtien. Henriksen valittiin Norjan saamelaiskäräjille Norjan saamelaisten valtakunnallisen yhdistyksen (NSR, Norgga sámiid riikkasearvi, NSR/Sáb) edustajaksi vuosille 2013–2017. Hän oli ehdokkaana myös vuoden 2017 vaaleissa. Kaudella 2017-2021 Henriksen on järjestönsä ensimmäinen varaedustaja vaalipiirissään (Valgkrets 1 Østre). Henriksen on suorittanut alemman korkeakoulututkinnon (B.A.) Tromssan yliopistossa kulttuuri- ja yhteiskuntatieteiden alalta, painottaen uskontotieteen, ranskan ja kirjallisuuden opintoja. Henriksen toimii opettajana Kirkkoniemellä. Aiemmin hän on työskennellyt Barentsin alueen sihteeristössä (International Barents Secretariat, Kirkkoniemi), Tromssan kunnalla ja Pohjois-Norjan eurooppaedustajistossa Brysselissä. Hän on ollut myös katekistin (kirkollisen opettajan) sijainen Etelä-Varangin kunnassa. Hän on lisäksi edustanut esimerkiksi Riddu Riđđu -saamelaisfestivaalia ja ollut tapahtuman hallituksen puheenjohtajana. == Lähteet== ==Aiheesta muualla== * Meet our team! We are emerging Indigenous Leaders from across the Arctic (arcticindigenousfund.com) * These Indigenous Reindeer Herders Are Fighting for the Right to Their Ancestral Lands (marieclaire.com) * Doris Friedrich (14.6.2017) Science must contribute to traditional or local communities (highnorthnews.com) Luokka:Norjalaiset saamelaispoliitikot Luokka:Norjalaiset opettajat Luokka:Elävät henkilöt Luokka:Vuonna 1983 syntyneet
Egyptin 30. dynastia

Egyptin 30. dynastia oli myöhäiskaudelle sijoittunut hallitsijasuku vuosina 380/378-343 eaa. Kyseisenä aikakautena tehtiin paljon uusia rakennuksia ja kunnostettiin vanhoja, jotka olivat päässeet huonoon kuntoon 27. dynastian aikaan, jolloin akhaimenidit hallitsivat maata. Tarkoituksena oli elvyttää Egypti vanhaan loistoonsa. 30. dynastian aikana Egypti kävi useita sotia Persiaa vastaa, joista viimeinen päättyi Egyptin miehittämiseen ja dynastian tuhoon. == Hallitsijat == 30\. dynastian hallitsijat Nimi Hallitsijanimi Hallintokaudet Kommentti Nektanebo I Kheperkare Nakhtnebef 380/378-362/361 eaa. Nousi valtaan Neferites II:n kuoltua. Kunnosti useita rakennelmia kuten Isiksen temppelin. Kävi sotaa Persiaa vastaan. Hallitsi 18 vuotta. Teos Irmaatenre Djedhor 361/360-359/358 eaa. Yritti sotaretkeä Persiaa vastaan. Nektanebo II Nakhthorhebe 359/358-342/341 eaa. Jatkoi sotakampanjaa edeltäjiensä jalanjäljissä. Hävisi lopulta sodan Persian Artakserkses III:lle, joka miehitti Egyptin. Nektanebo II lähti maanpakoon Nubiaan, jossa hän kuoli pian sen jälkeen. Nektanebo II oli viimeinen Egyptiä hallinnut egyptiläinen faarao; tämän jälkeen valta siirtyi Persian Artakserkses III:lle ja Egyptin persialaiskausi alkoi. == Lähteet == * * * Luokka:Muinaisen Egyptin dynastiat
Luettelo Renée Zellwegerin saamista palkinnoista ja ehdokkuuksista

Tämä on luettelo Renée Zellwegerin saamista palkinnoista ja ehdokkuuksista. == Elokuvapalkinnot == === Oscar-palkinnot === Vuosi Kategoria Elokuva Tulos Lähde 2001 Paras naispääosa Bridget Jones – elämäni sinkkuna 2002 Paras naispääosa Chicago 2003 Paras naissivuosa Päämääränä Cold Mountain 2019 Paras naispääosa Judy === Golden Globe -palkinnot === Vuosi Kategoria Elokuva Tulos Lähde 2000 Paras naispääosa musikaali- tai komediaelokuvassa Nurse Betty 2001 Paras naispääosa musikaali- tai komediaelokuvassa Bridget Jones – elämäni sinkkuna 2002 Paras naispääosa musikaali- tai komediaelokuvassa Chicago 2003 Paras naissivuosa Päämääränä Cold Mountain 2004 Paras naispääosa musikaali- tai komediaelokuvassa Bridget Jones: Elämä jatkuu 2006 Paras naispääosa musikaali- tai komediaelokuvassa Beatrix Potter – taiteilijaelämää 2019 Paras naispääosa draamaelokuvassa Judy === Bafta-palkinnot === Vuosi Kategoria Elokuva Tulos Lähde 2001 Paras naispääosa Bridget Jones – elämäni sinkkuna 2002 Paras naispääosa Chicago 2003 Paras naissivuosa Päämääränä Cold Mountain 2019 Paras naispääosa Judy === Screen Actors Guild -palkinnot === Vuosi Kategoria Elokuva Tulos Lähde 1996 Paras naissivuosa Jerry Maguire – elämä on peliä 2001 Paras naispääosa Bridget Jones – elämäni sinkkuna 2002 Paras naispääosa Chicago 2002 Paras näyttelijäkokoonpano Chicago 2003 Paras naissivuosa Päämääränä Cold Mountain 2019 Paras naispääosa Judy === Critics’ Choice -palkinnot === Vuosi Kategoria Elokuva Tulos Lähde 1996 Vuoden tulokas Jerry Maguire – elämä on peliä 2001 Paras naispääosa Bridget Jones – elämäni sinkkuna 2002 Paras näyttelijäkokoonpano Chicago 2003 Paras naissivuosa Päämääränä Cold Mountain 2019 Paras naispääosa Judy === Grammy-palkinnot === Vuosi Kategoria Elokuva Tulos Lähde 2019 Paras perinteinen pop‑albumi Judy == Lähteet == Luokka:Luettelot näyttelijöistä
Anna Uddenberg

Anna Uddenberg (s. 1982 Tukholma, Ruotsi) on ruotsalainen kuvataiteilija, jonka taiteenajoja ovat kuvanveisto, performanssit, installaatiot ja video. Uddenberg on opiskellut Kuninkaallisessa taidekorkeakoulussa Tukholmassa vuosina 2006–2011 ja vuonna 2009 myös Städelschulessa Frankfurtissa. Hän asuu ja työskentelee Berliinissä. Uddenbergin veistoksissa yhdistyvät identiteetti, seksuaalisuus, minuus ja sosiaaliset ja seksuaaliset valtasuhteet. Hän korostaa joitain ominaisuuksia irrottamalla ne normaalista ympäristöstään ja liioittelulla, niin että tavalliset tapahtumat ja tavallinen käyttäytyminen tulee uuteen valoon. Espoossa on Uddenbergin teos Free fall Hanasaaren ruotsalais-suomalaisen kulttuurikeskuksen kaakkoisrannalla. Meressä olevaan pronssiseen veistokseen kuuluu suihkukaivo. Veistos kuvaa suihkulaudalla liikkuvaa naista ja se on paljastettu 31. lokakuuta 2017. Veistos on Ruotsin valtion lahja 100-vuotiaalle Suomelle; paljastustilaisuudessa olivat läsnä myös pääministerit Stefan Löfven ja Juha Sipilä. Anna Uddenberg on pitänyt yksityisnäyttelyitä ja osallistunut ryhmänäyttelyihin eri puolilla maailmaa. == Lähteet == Luokka:Ruotsalaiset kuvataiteilijat Luokka:Vuonna 1982 syntyneet Luokka:Elävät henkilöt
Böle (Kemiö)

Böle on kylä Kemiönsaaren kunnassa. Kylä muodostuu viidestä talosta Kemiön länsilaidalla. Bölen pieni kyläalue sijaitsee Tolvsnäsin ja Västankärrin kylien välissä. Kylä on pääasiassa peltoa, minkä lisäksi Bölestä ulottuu kapea metsäinen kaistale länteen merelle. Kylän kantatila Pohjatalo on peltoalueen länsilaidalla mäen rinteellä. Muut talot ovat hajallaan eri puolilla kyläaluetta. Böle on ollut 1500-luvulla kolmen talon muodostama kylä. 1600-luvulla kylässä oli kaksi taloa: Södergård ja Norgård. Södergårdista tuli 1800-luvun alussa ensin Tolvsnäsin tilan lampuoti ja myöhemmin se liitettiin kokonaan Tolvsnäsiin, jolloin historiallinen kylärakenne on hajonnut. Norrgård päätyi Västankärriin kartanon omistukseen vuonna 1934 ja talosta on muodostettu 1950-luvulla nykyinen Pohjatalo. Kylän muut talot ovat kaksi entistä torppaa ja kaksi 1950-luvun tyyppitaloa. ==Lähteet== Luokka:Kemiön kylät
Yeh Chu-lan

Yeh Chu-lan () on taiwanilainen poliitikko, joka on toiminut muun muassa maansa varapääministerinä sekä Kaohsiungin kaupungin pormestarina. Hän edustaa demokraattista edistyspuoluetta (DPP). == Tausta ja yksityiselämä == Yeh opiskeli oikeustiedettä katolisessa Fu Jen -yliopistossa. Valmistumisen jälkeen hän toimi hetken opettajana kotiseudullaan, mutta päätyi sitten muuttamaan Taipeihin. Hän teki töitä markkinoinnin parissa 17 vuotta ennen kuin lähti mukaan politiikkaan. Yeh oli naimisissa taiwanilaisen demokratia- aktivistin Cheng Nan-jungin kanssa. Cheng teki polttoitsemurhan vuonna 1989 protestina sananvapauden puolesta. Parilla oli yksi tytär. == Poliittinen ura == Miehensä itsemurhan jälkeen Yeh päätti lähteä mukaan politiikkaan. Hän on siitä lähtien puolustanut taiwanilaisten ilmaisunvapautta ja kehottanut taiwanilaisia myös käyttämään sitä. Hän on myös kutsunut Kuomintangin totalitaristihallintoa suurimmaksi uhaksi demokratialle.. Yeh valittiin Taiwanin parlamenttiin ensimmäistä kertaa vuonna 1990. Hän nousi hallituksen liikenne- ja viestintäministeriksi vuonna 2000. Kun Frank Hsieh valittiin Taiwanin presidentiksi vuonna 2005, Yeh nousi Kaohsiungin virkaatekeväksi pormestariksi tämän tilalle. Yeh nimitettiin Taiwanin presidentin kansliapäälliköksi vuonna 2007. Vuonna 2017 Yeh valittiin Taiwanin matkailusektorista vastaavan Taiwan Visitors Association -järjestön puheenjohtajaksi. == Lähteet == Luokka:Taiwanin ministerit Luokka:Liikenneministerit Luokka:Kaohsiungin pormestarit Luokka:Vuonna 1949 syntyneet Luokka:Elävät henkilöt
Sandra Hagelstam

Sandra Hagelstam (s. 1987 Sipoo) on suomenruotsalainen bloggaaja, sosiaalisen median vaikuttaja, muotisuunnittelija ja yrittäjä, joka asuu Lontoossa ja Helsingissä. Hänen perhetaustansa on Fazer-konsernin omistajasuvussa. Hagelstam saavutti 2010-luvun alussa aseman Isossa-Britanniassa suosittuna bloggaajana opiskellessaan London College of Fashion-korkeakoulussa. Hänen verkkosivustonsa nimi on 5 inch and up, joka viittaa hänen pituuteensa ja korkokenkiin. Blogilla oli parhaimmillaan puoli miljoonaa lukijaa kuukaudessa. Hagelstam työskennellyt suunnittelijana esimerkiksi Nelly.comille ja River Islandille. Hagelstam lopetti bloginsa vuoden 2020 alussa ja uudelleenlanseerasi verkkosivustonsa arvostettujen suunnittelijioiden korkokenkiin erikoistuvana verkkokauppana. Hagelstam väittää, että korkokengät ovat markkinarako, jota ei ole seurattu erityisen tarkasti mediassa ja verkkoyhteisöissä, verrattuna esimerkiksi miesten sneakereiden ympärille muodostettuun Internet-kulttuuriin. Muotialalla työskentelyn lisäksi Hagelstam on esiintynyt Ylen tuottamassa dokumenttisarjassa Verta, hikeä ja T-paitoja (2020), jossa käsitellään muotialan eettisiä ongelmia. Tämän lisäksi hän debytoi näyttelijänä brittiläisessä After Louise -elokuvassa vuonna 2019. == Lähteet == == Aiheesta muualla == * Hagelstamin verkkosivusto, 5 inch and up * Hagelstamin Instagram-tili Luokka:Suomalaiset muotoilijat Luokka:Suomalaiset bloginpitäjät Luokka:Suomenruotsalaiset henkilöt Luokka:Vuonna 1987 syntyneet Luokka:Elävät henkilöt
Jetsun Pema

Jetsun Pema (, s. 4. kesäkuuta 1990) on Bhutanin kuningatar ja Bhutanin kuninkaan Jigme Khesar Namgyal Wangchuckin puoliso. Pari on ollut naimisissa vuodesta 2011 asti. == Varhainen elämä == Jetsun syntyi Thimphussa 4. kesäkuuta 1990. Hänen vanhempansa ovat nimeltään Dhondup Gyaltshen ja Sonam Choki, ja heillä on viisi lasta, joista Jetsun on toiseksi vanhin. Ennen korkeakouluopintojaan Jetsun opiskeli Intiassa: ensin St. Joseph's Convent -koulussa Länsi-Bengalissa, josta hän valmistui vuonna 2000, ja sitten arvostetussa yksityiskoulussa The Lawrence School:ssa Himachal Pradeshissa, josta hän valmistui vuonna 2008. Tämän jälkeen Jetsun opiskeli Lontossa Regent's University London -yliopistossa psykologiaa, kansainvälisiä suhteita ja taidehistoriaa. Lontoossa asuessaan Jetsun kiinnostui museoista sekä taiteesta. Äidinkielensä dzongkhan lisäksi Jetsun puhuu myös sujuvaa englantia ja hindiä. == Avioliitto ja lapset == Bhutanin kuningas Jigme ilmoitti maansa parlamentille aikovansa naida Jetsunin toukokuussa 2011. Hän ilmoitti myös, että häät tultaisiin pitämään saman vuoden aikana. Jetsun ja Jigme vihittiin 13. lokakuuta 2011 Puna Dewachen Phodrang -palatsissa. Seremonian yhteydessä Jetsun sai tittelin Druk Gyaltsuen ("lohikäärmekuningatar"). Kuninkaalliset häät olivat Bhutanin yleisradioyhtiön (BBS) isoin projekti. Bhutanin kuningasparin ensimmäinen lapsi, Jigme Namgyel Wangchuck, syntyi 5. helmikuuta 2016. Kruununprinssin syntymän kunniaksi Bhutanissa istutettiin 108 000 puuta, jotka buddhalaisuudessa edustavat mm. pitkää elämää. Parin toinen poika, Jigme Ugyen Wangchuck, syntyi 19. maaliskuuta 2020 ja perheenlisäyksestä ilmoitettiin ensimmäisenä kuninkaan virallisella Instagram-tilillä. == Bhutanin kuningattarena == Miehensä noustua valtaan Jetsunista tuli maailman nuorin kuningatar vain 21-vuotiaana. Kuningattaren kiinnostuksenkohteita ovat taide, maalaaminen ja koripallo. Jetsun on seurannut miestään useille valtiovierailuille kuten Intiaasn, Singaporeen ja Japaniin. == Galleria == Tiedosto:Crown of the Queen of Bhutan 2.png|Bhutanin kuningattaren käyttämä kruunu Tiedosto:The King of Bhutan, His Majesty Jigme Khesar Namgyel Wangchuck, the Bhutan Queen, Jetsun Pema Wangchuck and Crown Prince meeting the Prime Minister, Shri Narendra Modi, at 7, Lok Kalyan Marg, in New Delhi.jpg|Bhutanin kuningaspari ja heidän vanhin poikansa tapaavat Intian pääministerin Narendra Modin vuonna 2017. Tiedosto:Jetsun Pema, Queen consort of Bhutan 01 (cropped).jpg|Jetsun Pema vuonna 2011. == Lähteet == == Aiheesta muualla == * Kuningattaren Instagram-tili Luokka:Vuonna 1990 syntyneet Luokka:Bhutanilaiset henkilöt Luokka:Kuninkaalliset Luokka:Elävät henkilöt
Matka Edeniin

Matka Edeniin on Rax Rinnekankaan ohjaama suomalais-espanjalainen elokuva vuodelta 2011. Elokuvan teemana on etsiminen. Se kertoo kahdesta taiteilijasta, Ignaciosta ja Comazista, jotka ovat kohdanneet elämissään vastoinkäymisiä. Miehet vaeltavat La Riojan alueella Espanjassa ja etsivät lohdutusta elämiinsä Vicente Ameztoyn maalauksista. == Lähteet == Luokka:Vuoden 2011 suomalaiset elokuvat Luokka:Rax Rinnekankaan ohjaamat elokuvat
Luciferin viimeinen elämä

Luciferin viimeinen elämä on Rax Rinnekankaan ohjaama suomalainen draamaelokuva vuodelta 2013. Se muodostaa trilogian Rinnekankaan edellisten elokuvien, Matka Edeniin ja Veden peili kanssa. Elokuva kertoo teatterinohjaaja Mishasta, hänen ystävästään kirjailija Pashasta sekä Luciferista, joka kokee tehtävänsä paholaisena turhaksi ja haluaa kokea rakkauden. Muita elokuvassa esiintyviä teemoja ovat Rainer Maria Rilken runous sekä Matthias Grünewaldn maalaukset. == Lähteet == Luokka:Vuoden 2013 suomalaiset elokuvat Luokka:Suomalaiset draamaelokuvat Luokka:Rax Rinnekankaan ohjaamat elokuvat